CELEX: 32010R0275
Language: lt
Date: 2010-03-30 00:00:00
Title: 2010 m. kovo 30 d. Komisijos reglamentas (ES) Nr. 275/2010, kuriuo įgyvendinamos Europos Parlamento ir Tarybos reglamento (EB) Nr. 295/2008 nuostatos dėl verslo struktūros statistikos kokybės vertinimo kriterijų (Tekstas svarbus EEE)

1.4.2010   
            
            
               LT
            
            
               Europos Sąjungos oficialusis leidinys
            
            
               L 86/1
            
         KOMISIJOS REGLAMENTAS (ES) Nr. 275/2010
   2010 m. kovo 30 d.
   kuriuo įgyvendinamos Europos Parlamento ir Tarybos reglamento (EB) Nr. 295/2008 nuostatos dėl verslo struktūros statistikos kokybės vertinimo kriterijų
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. kovo 11 d. Europos Parlamento ir Tarybos reglamentą (EB) Nr. 295/2008 dėl verslo struktūros statistikos (1), ypač į jo 11 straipsnio 2 dalies j punktą,
   kadangi:
   
               (1)
            
            
               Reglamentu (EB) Nr. 295/2008 nustatyta bendra Europos statistinių duomenų apie verslo struktūrą, veiklos rūšis, konkurencingumą ir veiklos rezultatus Europos Sąjungoje rinkimo, rengimo, perdavimo ir vertinimo sistema.
            
         
               (2)
            
            
               Kad būtų galima palyginti galimybės naudotis duomenimis naudą su jų rinkimo sąnaudomis ir prievolėmis tenkančiomis įmonėms, visų pirma mažosioms įmonėms, remiantis Reglamento (EB) Nr. 295/2008 6 straipsniu, turi būti atliekamas kokybės vertinimas. Todėl būtina nustatyti kokybės vertinimo kriterijus ir pagrindinius rodiklius.
            
         
               (3)
            
            
               Šiame reglamente numatytos priemonės atitinka Europos statistikos sistemos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Kokybės vertinimo kriterijai ir kokybės ataskaitų, kurias turi pateikti valstybės narės, turinys išdėstyti priede.
   2 straipsnis
   Kokybės ataskaitoms teikiamus duomenis ir metaduomenis nacionalinių valdžios institucijų skirta organizacija perduoda arba elektroninėmis priemonėmis įkelia į Komisijos (Eurostato) bendrą duomenų prieigą. Perdavimas turi atitikti Eurostato nurodytą duomenų keitimosi standartą.
   3 straipsnis
   Pirmoji kokybės ataskaita apima 2008 ataskaitinių metų duomenis ir pateikiama iki 2011 m. kovo 31 d. Trys papildomi mėnesiai kokybės ataskaitas už 2008 ataskaitinius metus pateikti suteikti Belgijai, Kiprui, Vokietijai, Graikijai, Liuksemburgui, Maltai, Rumunijai ir Jungtinei Karalystei. Tolesnės ataskaitos pateikiamos Komisijai (Eurostatui) ne vėliau kaip per 27 mėnesius nuo ataskaitinio laikotarpio, per kurį buvo renkami duomenys, pabaigos.
   4 straipsnis
   Komisija (Eurostatas) vertina perduotos statistinės informacijos kokybę, parengia ir skelbia Europos statistikos kokybės ataskaitas.
   5 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. kovo 30 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 97, 2008 4 9, p. 13.
   
      PRIEDAS
      
         Kokybės ataskaitos ir verslo struktūros statistikos kokybės vertinimo kriterijai
      
      I   SKIRSNIS
      
         Kokybės ataskaitos
      
      Papildomi nurodymai dėl bendrųjų kokybės kriterijų išdėstyti Verslo struktūros statistikos vadove, Komisijos (Eurostato) parengtame kartu su valstybėmis narėmis. Kokybės ataskaitoje pateikiami kiekybiniai ir kokybiniai rodikliai. Komisija (Eurostatas) pateikia šių kiekybinių rodiklių rezultatus, apskaičiuojamus pagal valstybių narių pateiktus duomenis. Valstybės narės šiuos rodiklius komentuoja ir padeda Eurostatui juos interpretuoti, atsižvelgdamos į rinkimo metodiką, taip pat pateikia likusius kiekybinius rodiklius bei kokybinę informaciją.
      Valstybės narės pateikia:
      
                  —
               
               
                  ataskaitą apie kokybinius aspektus pagal Reglamento (EB) Nr. 295/2008 I–IV priedus; esant reikalui valstybės narės gali pateikti atskiras ataskaitas pagal minėto Reglamento I, II, III ir IV priedus,
               
            
                  —
               
               
                  ataskaitą apie kokybinius Reglamento (EB) Nr. 295/2008 V priedo aspektus,
               
            
                  —
               
               
                  ataskaitą apie kokybinius Reglamento (EB) Nr. 295/2008 VI priedo aspektus,
               
            
                  —
               
               
                  ataskaitą apie kokybinius Reglamento (EB) Nr. 295/2008 VII priedo aspektus,
               
            
                  —
               
               
                  ataskaitą apie kokybinius Reglamento (EB) Nr. 295/2008 VIII priedo aspektus. Jeigu informacija, kuria remiantis parengta statistika pagal minėto reglamento VIII priedą, yra renkama atliekant tą patį tyrimą, kaip ir I–IV priedams, atskiros kokybės ataskaitos dėl VIII priedo nereikalaujama,
               
            
                  —
               
               
                  ataskaitą apie kokybinius Reglamento (EB) Nr. 295/2008 IX priedo aspektus.
               
            II   SKIRSNIS
      
         Tvarkaraštis
      
      Iki kiekvienų metų, pradedant 2011 m., sausio mėn. pabaigos Komisija (Eurostatas) valstybėms narėms pateikia kokybės ataskaitų ataskaitinių metų t–3 dokumentų projektus, kuriuose iš anksto pateikiami kai kurie kiekybiniai rodikliai ir kita Komisijos (Eurostato) turima informacija.
      Iki kiekvienų metų kovo 31 d. valstybės narės Komisijai (Eurostatui) pateikia užbaigtas kokybės ataskaitas.
      III   SKIRSNIS
      
         Kokybės kriterijai
      
      Valstybių narių perduoti duomenys Reglamento (EB) Nr. 295/2008 I–IX priedų statistikai, įvertinami remiantis kokybės kriterijais, išvardytais Europos Parlamento ir Tarybos reglamento (EB) Nr. 223/2009 12 straipsnio 1 dalyje (1), t. y. reikalingumas, tikslumas, savalaikiškumas, punktualumas, prieinamumas, aiškumas, palyginamumas ir suderinamumas.
      1.   Reikalingumas
      
      „Reikalingumas“ reiškia statistikos atitikties esamiems ir galimiems vartotojų poreikiams laipsnį.
      2.   Tikslumas
      
      „Tikslumas“ reiškia įverčių artumą nežinomoms tikrosioms reikšmėms.
      3.   Suderinamumas
      
      „Suderinamumas“ nurodo duomenų tinkamumą juos patikimai grupuoti įvairiais būdais ir įvairioms reikmėms.
      4.   Palyginamumas
      
      „Palyginamumas“ reiškia galimybę palyginti statistinę informaciją laiko, atskirų sektorių ir geografiniu aspektu, įvertinant taikomų sąvokų, metodų ir procedūrų skirtumus ir jų poveikį.
      5.   Savalaikiškumas ir punktualumas
      
      „Savalaikiškumas“ reiškia trukmę tarp galimybės pasinaudoti statistine informacija momento ir įvykio ar reiškinio, kurį ši informacija apibūdina. „Punktualumas“ – trukmę nuo statistinės informacijos paskelbimo datos iki datos, kada ji turėjo būti pateikta.
      6.   Prieinamumas ir aiškumas
      
      „Prieinamumas“ ir „aiškumas“ nurodo sąlygas ir būdus, kuriais vartotojai gali gauti duomenis, juos naudoti ir interprettuoti.
      IV   SKIRSNIS
      
         Valstybių narių pateiktinos kiekybinių rodiklių eilutės tikslumo (ir patikimumo) aspektu
      
      Kiekybiniai rodikliai, aptariami šiame skirsnyje, turi būti teikiami tik statistikai, išvardytai Reglamento (EB) Nr. 295/2008 I–IV prieduose, kaip nurodyta toliau. Duomenys turi būti perduodami naudojant techninį formatą, nustatytą šio reglamento V skirsnyje.
      1.   Variacijos koeficientas
      
      Ši informacija turi būti pateikiama tik tais atvejais, kai naudojami atrankiniai tyrimai arba atrankiniai tyrimai ir administraciniai duomenų šaltiniai.
      Valstybės narės pateikia informaciją toliau nurodytiems rodikliams, lygmenims ir eilutėms sudaryti. Aspektai, į kuriuos reikia atsižvelgti apskaičiuojant variacijos koeficientą nustatomi bendradarbiaujant su valstybėmis narėmis. Variacijos koeficiento apskaičiavimo metodo (taip pat ir programinės įrangos) aprašymas pateikiamas kokybės ataskaitoje.
      
                  a)
               
               
                  Metiniams įmonių statistiniams duomenims veiklos, kurią apima NACE 2 red. sekcijos B–J ir L–N ir 95 skyrius (duomenys pateikiami 1A, 2A, 3A ir 4A eilutėse, kaip nustatyta Komisijos reglamentu (EB) Nr. 251/2009 (2)), šių rodiklių variacijos koeficientas (kaip nustatyta Komisijos reglamentu (EB) Nr. 250/2009 (3)) nurodomas pagal toliau nustatytus veiklos rūšių suskirstymo lygmenis:
                  
                              —
                           
                           
                              podiklis 21 11 0 NACE 2 red. – trijų ženklų lygmens (grupės),
                           
                        
                              —
                           
                           
                              podikliai 11110, 12110, 12150, 13310, 15110 ir 16110 NACE 2 red. B–J ir L–N sekcijų lygmens; NACE 2 red. 45–47 ir 95 skyriams – dviejų ženklų lygmens (skyriai);
                           
                        
            
                  b)
               
               
                  Metiniams įmonių statistiniams duomenims pagal darbuotojų skaičiaus dydžio kategorijas veiklos rūšims, priskiriamoms NACE 2 red., sekcijos C–J ir L–N ir 95 skyriui (duomenys pateikiami 1B, 2B, 3B ir 4B eilutėse), variacijos koeficientas nurodomas pagal toliau nustatytus veiklos rūšių suskirstymo lygmenis ir pagal darbuotojų skaičiaus dydžio kategorijas, išvardytas toliau:
                  
                              —
                           
                           
                              rodikliai 11110, 12110, 12150 ir 16110,
                           
                        
                              —
                           
                           
                              NACE 2 red. B–J ir L–N sekcijų lygmens ir NACE 2 red. 95 skyriui – dviejų ženklų lygmens (skyriai),
                           
                        
                              —
                           
                           
                              dydžio kategorijos 0–9, 10–19, 20–49, 50–249 ir 250 + NACE Rev. 2, sekcijų B–F, taip pat 0–1, 2–9, 10–19, 20–49, 50–249 ir 250 + NACE Rev. 2, sekcijų G–J ir L–N, taip pat 95 skyriaus.
                           
                        
            2.   Vienetų neatsiskaitymas
      
      Ši informacija turi būti pateikiama tik tais atvejais, kai naudojami atrankiniai tyrimai arba atrankiniai tyrimai ir administracinių duomenų šaltiniai, arba tik administracinių duomenų šaltiniai. Aspektai, į kuriuos reikia atsižvelgti apskaičiuojant variacijos koeficientą nustatomi bendradarbiaujant su valstybėmis narėmis.
      Valstybės narės praneša apie veiklos rūšių, kurias apima NACE 2 red. sekcijos B–J ir L–N ir 95 skyrius NACE 2 red. trijų skaitmenų lygmens, vienetų neatsiskaitymą. Jeigu naudojama keletas apklausų arba administracinių duomenų šaltinių kintamiesiems 11110, 12110, 12150, 13310, 15110 ir 16110, perduodami atskirų neatsiskaičiusių vienetų nepateikti kintamieji, nurodant konkrečios srities rodiklių kiekį. Neatsiskaičiusius vienetus pageidautina suskirstyti pagal darbuotojų skaičių. Skirstant taip pat galima remtis ir apyvarta.
      V   SKIRSNIS
      
         Kokybės ataskaitos ir kokybinių rodiklių techninio formato nustatymas
      
      Ataskaitoms ir kokybės eilučių perdavimui turi būti naudojami atitinkami duomenų rinkinio identifikatoriai. Dėl kokybės ataskaitų išsamaus turinio turi būti sutarta bendradarbiaujant su valstybėmis narėmis. Valstybės narės pateikia iš anksto užpildytas kokybės ataskaitas Komisijai (Eurostatui). Dviejų kokybės rodiklių ataskaitoms (variacijos koeficientas ir vienetų neatsiskaitymas) turi būti naudojama toliau nustatyta įrašo struktūra, kuri yra panaši į verslo struktūros statistikos duomenų perdavimo techninį formatą.
      1.   Duomenų rinkinio identifikatoriai
      
      Ataskaitoms apie verslo struktūros statistikos kokybės kriterijus turi būti naudojami šie duomenų rinkinio identifikatoriai:
      
                  Serijos tipas
               
               
                  Pavadinimas:
               
               
                  Duomenų rinkinio identifikatorius
               
            
                  Variacijos koeficientas kintamajam 12110, NACE trijų skaitmenų lygmens – NACE 2 red. sekcijos B–J ir L–N ir 95 skyrius.
               
               
                  QAG
               
               
                  RSBSQUAL_QAG_A
               
            
                  Variacijos koeficientas kintamiesiems 11110, 12110, 12150, 13310, 15110 ir 16130 NACE 2 red. B–J ir L–N sekcijos lygmens; NACE 2 red. 45, 46, 47 ir 95 skyriams – skyriaus lygmens.
               
               
                  QAS
               
               
                  RSBSQUAL_QAG_A
               
            
                  Variacijos koeficientas kintamiesiems 11110, 12110, 12150 ir 16110 NACE 2 red. sekcijoms H–J ir L–N – sekcijos lygmens, taip pat NACE 2 red. 95 skyriui – skyriaus lygmens, taip pat pagal dydžio kategoriją.
               
               
                  Q1B
               
               
                  RSBSQUAL_ Q1B _A
               
            
                  Variacijos koeficientas kintamiesiems 11110, 12110, 12150 ir 16110 NACE 2 red. sekcijoms B–E pateikiamas pagal NACE sekciją ir dydžio kategoriją.
               
               
                  Q2B
               
               
                  RSBSQUAL_ Q1B _A
               
            
                  Variacijos koeficientas kintamiesiems 11110, 12110, 12150 ir 16110 NACE 2 red. sekcijai G pateikiamas pagal NACE sekciją ir dydžio kategoriją.
               
               
                  Q3B
               
               
                  RSBSQUAL_ Q3B _A
               
            
                  Variacijos koeficientas kintamiesiems 11110, 12110, 12150 ir 16110 NACE 2 red. sekcijai F pateikiamas pagal NACE sekciją ir dydžio kategoriją.
               
               
                  Q4B
               
               
                  RSBSQUAL_ Q4B _A
               
            
                  Suskirstytų neatsiskaičiusių vienetų lygmuo NACE 2 red. sekcijoms B–J ir L–N.
               
               
                  QN
               
               
                  RSBSQUAL_QAG_A
               
            
                  Kokybės ataskaita
               
               
                  QR
               
               
                  RSBSQUAL_QAG_A
               
            2.   Duomenų rinkinio struktūra
      
      Šioje dalyje nurodoma pateiktinų įrašų struktūra. Naudotini kodai turi būti referencinės duomenų bazės standartinio sąrašo kodai. Šis kodų sąrašas turi būti įtrauktas į Verslo struktūros statistikos vadovą ne mažiau kaip prieš du mėnesius iki pirmojo duomenų perdavimo. Kodų sąrašai naudojami tiktai duomenų perdavimui naudotiniems kodams nustatyti ir pakeitimai negali padidinti išsamumo lygmens, numatyto Reglamentu (EB) Nr. 251/2009. Minėto reglamento kiekybinių duomenų perdavimo techninis formatas taip pat turi būti nustatytas Verslo struktūros statistikos vadove.
      
                  Laukelis
               
               
                  Apibūdinimas
               
            
                  Eilutė
               
               
                  Eilutės kodai QAG, QAS, Q1B, Q2B, Q3B, Q4B arba QN
               
            
                  Metai
               
               
                  Ataskaitinių metų kodas
               
            
                  Teritorinis vienetas
               
               
                  Atitinka valstybės kodą
               
            
                  Dydžio kategorija
               
               
                  Dydžio kategorijos kodas
               
            
                  Ekonominės veikla
               
               
                  NACE 2 red. kodas: sekcija, skyrius, grupė
               
            
                  Kintamasis
               
               
                  Kintamojo, susijusio su kokybės rodikliu, kodas
               
            
                  Rodiklis
               
               
                  Kokybės rodiklio kodas
               
            
                  Rodiklio vertė
               
               
                  Skaitmeninė rodiklio vertė; skaitmeninė kokybės rodiklio vertė, padauginta iš 10 ir suapvalinta iki artimiausio sveikojo skaičiaus
               
            
         (1)  OL L 87, 2009 3 31, p. 164.
      
         (2)  OL L 86, 2009 3 31, p. 170.
      
         (3)  OL L 86, 2009 3 31, p. 1.